Մյուս կողմից` խնդիրը չի կարող լուծվել միայն օրինական հարկադրանքի կոշտ մեթոդներով: Հայաստանում շուկաները դարձան ոչ մատչելի, երբ գյուղացու տեղը գրավեցին վերավաճառողները: Բազմաթիվ միջնորդ ԱՁ-ները, որոնք այս օրերին բացահայտվում են ԱԱԾ-ի կողմից, հենց այդ միջնորդ, վերավաճառող կառույցներն են, որոնց միակ նպատակը եղել է օլիգարխիայի համար գերահույթներ ապահովելը: Հիմա կառավարության խնիդրն է` ստեղծել այնպիսի մեխանիզմներ, որ գյուղացին բերի իր ապրանքը, վաճառի: Միջնորդ կոռուպցիոն կառույցների վերացումը` մի կողմից, թույլ կտա խուսափել սպեկուլյատիվ գնաճից, ընդ որում` առանց գյուղացիների շահերին դիպչելու, մյուս կողմից` կհարվածի սուպերմարկետների գերակա դիրքերին, ինչն էապես կսահմանափակի հետագա սաբոտաժի ռիսկերը: